Legal Document

Category: 21

Text:
8. ΝΟΜΟΘΕΤ. ΔΙΑΤΑΓΜΑ της 9/9 Οκτ. 1935 Περί τροποποιήσεως και συμπληρώσεως των κειμένων "περί επαγγελματικής εκπαιδεύσεως διατάξεων". Άρθρ.1.-"1.Επαναφέρεται η διδασκαλία των νομικών μαθημάτων (Εμπορικού Δικαίου και Πολιτικής Οικονομίας) συμπεριλαμβανομένου και του μαθήματος της Πολιτειακής Αγωγής εν ταις μέσαις Εμπορικαίς Σχολαίς. 2.Ομοίως επαναφέρεται η διδασκαλία εν ταις αυταίς μεν Σχολαίς του μαθήματος της Στενογραφίας εν τη Εμπορική δε σχολή Θηλέων Αθηνών και εν αις Σχολαίς Αρρένων ο αριθμός των μαθητριών είναι μεγαλύτερος των 25 του μαθήματος της χειροτεχνίας, όπερ εφεξής διακρίνεται δια του όρου "Χειροτεχνία και οικιακά έργα". 3.Επίσης επαναφέρεται εν ταις μέσαις και πρακτικαίς Εμπορικαίς Σχολαίς το μάθημα της υγιεινής. Δια Β.Δ/τος καθορίζονται το εβδομαδιαίον ωρολόγιον πρόγραμμα των διδακτέων εν ταις μέσαις και κατωτέραις Εμπορικαίς Σχολαίς μαθημάτων, όπερ δύναται και να ποικίλλη αναλόγως των υφισταμένων, λόγω αριθμού τάξεων και μαθημάτων, τύπων Εμπορικών Σχολών, ως και τα περί εξετάσεων, εγγραφών, φοιτήσεως, βαθμολογίας, πειθαρχίας, αποτελεσμάτων, διδάκτρων και τελών των μαθητών των αυτών σχολών". Αι παρ. 1-3 αντικατεστάθησαν ως άνω δια του άρθρ. 1 Α.Ν. 28/1936. 4.Δια Δ/τος εκδιδομένου προτάσει του Υπουργού της Εθνικής Οικονομίας δύναται να συσταθή εις την εν Αθήναις Εμπορικήν σχολήν θηλέων και δευτέρα έδρα του μαθήματος της Γαλλικής γλώσσης. 5.Η διδασκαλία των νομικών μαθημάτων ανατίθεται εις τους Καθηγητάς των Εμπορικών. 6.Εις ας Εμπορικάς Σχολάς υπηρετεί είς μόνον Καθηγητής των Εμπορικών επιτρέπεται η ανάθεσις της διδασκαλίας των νομικών μαθημάτων επί επιδόματι εις δικηγόρους έχοντας υπερπενταετή δικηγορικήν υπηρεσίαν. 7.Η διδασκαλία του μαθήματος της Στενογραφίας ανατίθεται επί επιδόματι εις δημοσίους υπαλλήλους ή ιδιώτας συγκεντρούντας την δέουσαν ειδικήν κατάρτισιν και πείραν προς τούτο. 8.Η διδασκαλία του μαθήματος της Υγιεινής ανατίθεται επί επιδόματι εις ιατρούς προτιμωμένων των διδαξάντων εις Σχολάς Επαγγελματικής Εκπαιδεύσεως. 9."Επιτρέπεται η υπό του Υπουργού της Εθνικής Οικονομίας ανάθεσις διδασκαλίας επί επιδόματι εις δημοσίους υπαλλήλους ή ιδιώτας κεκτημένους τα νόμιμα προσόντα, είτε προς προσωρινήν αναπλήρωσιν των όπως δήποτε  απουσιαζόντων λειτουργών της Επαγγελματικής Εκπαιδεύσεως είτε προς εξάντλησιν εν τω Ωρολογίω Προγράμματι των Σχολών τούτων καθοριζομένων ωρών διδασκαλίας". Η παρ. 9 ετροποποιήθη ως άνω δια του άρθρ. 1 Α.Ν. 28/1936. 10.Η κατά τας διατάξεις του παρόντος άρθρου ανάθεσις διδασκαλίας επί επιδόματι εν ταις Σχολαίς της Επαγγελματικής Εκπαιδεύσεως ως και η ανάκλησις ταύτης γίνεται δια πράξεως του Υπουργού της Εθνικής Οικονομίας. Δια της αυτής πράξεως ή και μεταγενεστέρας ορίζεται το μηνιαίον επίδομα υπολογιζόμενον προς δραχμάς εκατόν πεντήκοντα δι' εκάστην εβδομαδιαίαν ώραν διδασκαλίας. 11."Το επίδομα τούτο καταβάλλεται εκ του οικείου σχολικού Ταμείου από της αναλήψεως της υπηρεσίας παρέχεται δε, εφ' όσον αύτη διήρκεσε μέχρι λήξεως των σχολικών εργασιών, και κατά την διάρκειαν των θερινών διακοπών. Ειδικώς δια το σχολικόν έτος 19351936 το επίδομα τούτο λογίζεται από 10 Ιουνίου 1936. 12.(Αφεώρα σύστασιν θέσεως επιθεωρητού Επαγγ. Εκπαιδεύσεως. Βλ. ήδη Ν.Δ. 580/1970, κατωτ. σελ. 516,401). Αι παρ. 11 και 12 ετροποποιήθησαν ως άνω δια του άρθρ. 1 Α.Ν. 28/1936. Άρθρ.2-4.(Αφορώσι το προσωπικόν επαγγελμ. εκπαιδεύσεως. Βλ. ήδη Ν.Δ. 580/1970). Άρθρ.5.-"1.Επιτρέπεται εις ιδιώτας να ιδρύωσιν επαγγελματικάς Σχολάς μέσης και κατωτέρας τεχνικής εκπαιδεύσεως ως και νυκτερινάς τοιαύτας εμπορικής επαγγελματικής μορφώσεως υπό τους εξής όρους: α)Οι ιδρυταί να είναι πολίται Έλληνες και να κέκτηνται δίπλωμα Πανεπιστημίου ή Πολυτεχνείου ή Ανωτάτης Σχολής Οικονομικών και Εμπορικών Επιστημών ή Επαγγελματικής Σχολής μέσης εκπαιδεύσεως της ημεδαπής ή της αλλοδαπής και β)να υποβάλωσι τα εξής στοιχεία: 1)Σχεδιάγραμμα του κτιρίου εν τω οποίων θέλει λειτουργήσει η ιδρυθησομένη σχολή. 3)Πλήρη οργανισμόν της λειτουργίας της σχολής όστις δύναται να τροποποιηθή και συμπληρωθή υπό του Υπουργού της Εθνικής Οικονομίας εις ου την έγκρισιν υπόκειται. (Αντί της σελ. 427(β) Σελ. 427(γ) Τεύχος 503 - Σελ. 79 Τεχνικές και Επαγγελματικές Σχολές Μέσης Εκπαίδευσης 32.Ε.α.7-8 3)Πίνακα του διδακτικού προσωπικού μετά αποδεικτικών των προσόντων αυτού και 4)Απόδειξιν της Τραπέζης της Ελλάδος ότι κατετέθη υπέρ του παρ' αυτή υφισταμένου ειδικού λογαριασμού της Επαγγελματικής Εκπαιδεύσεως ποσόν 10.000 δραχμών. Η άδεια ιδρύσεως και λειτουργίας χορηγείται δι' αποφάσεως του Υπουργού της Εθνικής Οικονομίας μετά σύμφωνον γνωμοδότησιν του παρά τω Υπουργείω τούτω οικείου Υπηρεσιακού Συμβουλίου, δύναται δε να ανακληθή καθ' όμοιον τρόπον δια την μη ακριβή συμμόρφωσιν του ιδρυτού προς τας διατάξεις του οργανισμού της Σχολής και τους λοιπούς όρους της λειτουργίας αυτής ή εν περιπτώσει παρεκκλίσεως από του προορισμού της. Αι ιδιωτικαί αύται Σχολαί είναι ομοταγείς προς τας του αυτού είδους και τύπου δημοσίας ή ανεγνωρισμένας τεχνικάς και επαγγελματικάς Σχολάς εις ας οι μαθηταί των ιδιωτικών τούτων σχολών δύνανται να εγγράφωνται ή μετεγγράφωνται κατόπιν κατατακτηρίων εξετάσεων. Οι απολυόμενοι εκ των ιδιωτικών τεχνικών επαγγελματικών σχολών δικαιούνται να προσέλθωσιν εις εξέτασιν ενώπιον ειδικής εξεταστικής Επιτροπής υπό του Υπουργού της Εθνικής Οικονομίας οριζομένης προς απόκτησιν διπλώματος ισοτίμου και ισοδυνάμου προς τα διπλώματα τα υπό ομοταγών δημοσίων ή ανεγνωρισμένων Επαγγελματικών Σχολών Τεχνικών και Εμπορικών απονεμόμενα. Δι' αποφάσεων του Υπουργού της Εθνικής Οικονομίας καθορίζονται τα της διεξαγωγής των εξετάσεων τούτων τα των εξεταστέων μαθημάτων τα της συνθέσεως των ειδικών εξεταστικών Επιτροπών και τα της αμοιβής αυτών τα των καταβλητέων προς τούτο υπό των εξεταζομένων μαθητών εξετάστρων ως και πάσα άλλη σχετική λεπτομέρεια. Η παρ. 1 αντικατεστάθη ως άνω δια της παρ. 1 άρθρ. 1 Ν.Δ. 1097/1942 κυρωθέντος δια της υπ' αριθ. 302/1946 Π.Υ.Σ. (ΦΕΚ Α' 183/1946) και δια του Ν.Δ. 2628/1953 (κατωτ. αριθ. 21). "Αι διατάξεις της παρούσης παραγράφου όσον αφορά τα των πτυχιακών εξετάσεων επεκτείνονται επί πασών των εποπτευομένων υπό του Υπουργείου Βιομηχανίας και Επαγγελματικών και Τεχνικών Σχολών, εξαιρέσει των Δημοσίων και των ανεγνωρισμένων ως ομοταγών προς ταύτας. Η αναγνώρισις Επαγγελματικής ή Τεχνικής ή Εμπορικής Σχολής ομοταγούς προς Δημοσίαν γίνεται δι' αποφάσεως του Υπουργού Βιομηχανίας μετά σύμφωνον γνωμοδότησιν του Συμβουλίου Επαγγελματικής Εκπαιδεύσεως. Καθ' όμοιον τρόπον ανακαλείται η γενομένη αναγνώρισις. Σελ. 428(γ) Τεύχος 503 - Σελ. 80 Αι δημόσιαι Σχολαί και αι αναγνωρισθείσαι ως ισότιμοι προς ταύτας δικαιούνται να εκδίδουν πτυχία σπουδών κατόπιν απολυτηρίων εξετάσεων διεξαγομένων εν ταις Σχολαίς. Αι λοιπαί Σχολαί δικαιούνται να εκδίδουν πιστοποιητικά απολύσεως. Ο τύπος των πτυχίων και πιστοποιητικών σπουδών καθορισθήσεται δια Β.Δ/τος εκδοδησομένου προτάσει του Υπουργού Βιομηχανίας μετά γνώμην του Συμβουλίου Επαγγ. Εκπαιδεύσεως". Τα εντός " " προσετέθησαν δια του άρθρ. 4 Ν.Δ. 2628/1953 (κατωτ. αριθ. 21). 2.Αι από της ισχύος του παρόντος νόμου ιδρυόμεναι ιδιωτικαί Επαγγελματικαί Σχολαί ή υφ' οιανδήποτε μορφήν εμφανιζόμεναι ως σχολαί, Ακαδημίαι και εν γένει εκπαιδευτήρια άνευ της εν τω εδαφ. 1 του παρόντος άρθρου οριζομένης αδείας θεωρούνται ως εργαστήρια ελευθέρων σπουδών οι δε ιδρυταί αυτών διώκονται και τιμωρούνται με φυλάκισιν το πολύ έξ μηνών και με χρηματικήν ποινήν πεντακοσίων μέχρι δέκα χιλιάδων δραχμών. 32.Ε.α.8 Τεχνικές και Επαγγελματικές Σχολές Μέσης Εκπαίδευσης 3.Εντός των τριών μηνών από της ισχύος του παρόντος νόμου πάσα εν τω Κράτει λειτουργούσα ιδιωτική Επαγγελματική Σχολή υποχρεούται να συμμορφωθή προς τας περί ιδρύσεως και λειτουργίας ιδιωτικών Επαγγελματικών Σχολών διατάξεις του εδαφ. 1 του παρόντος άρθρου. 4.Πάσα εν τω Κράτει λειτουργούσα ιδιωτική Επαγγελματική Σχολή προς παροχήν οιασδήποτε μορφώσεως καθόσον αφορά τας τέχνας και πρακτικά επαγγέλματα και μη συμμορφωθείσα εντός της κατά το προηγούμενον εδάφιον προθεσμίας προς τας διατάξεις του εδαφ. 1 του παρόντος άρθρου αποβάλλει τον χαρακτήρα ιδιωτικής Επαγγελματικής Σχολής και θεωρείται δυνάμει του παρόντος νόμου, Εργαστήριον Ελευθέρων Σπουδών. 5.Απαγορεύεται εις τον ιδιοκτήτην ή ιδρυτήν ή Διευθυντήν Εργαστηρίου Ελευθέρων Σπουδών η χρησιμοποίησις προς χαρακτηρισμόν του Εργαστηρίου του είτε εν επιγραφαίς, είτε εν αναγγελίαις και διαφημήσεσι παντός είδους, οιουδήποτε τίτλου, όστις ήθελε παριστάνει τούτο ως Σχολήν, Ακαδημίαν και εν γένει ως Εκπαιδευτήριον επιτρεπομένης της χρήσεως προς χαρακτηρισμόν αυτού μόνον του τίτλου "Εργαστήριον Ελευθέρων Σπουδών" μετά προσθήκης εν αυτώ της λέξεως της δηλούσης την διδασκομένην τέχνην ή πρακτικόν επάγγελμα. 6.Τα εργαστήρια ελευθέρων Σπουδών δεν δικαιούνται να χορηγώσιν οιονδήποτε τίτλον Σπουδών, πλην απλών βεβαιώσεων, περί του χρόνου καθ' ον ειργάσθη ο μαθητευόμενος και περί της επιδόσεως αυτού. 7.Πας μη συμμορφούμενος προς τας διατάξεις των προηγουμένων εδαφ. 5 και 6 του παρόντος άρθρου τιμωρείται με τας εν τω εδαφίω 2 του αυτού άρθρου οριζομένας ποινάς. Άρθρ. 6-7.(Τροποποιούνται αι περί σχολών συμπληρωματικής επαγγελματικής μορφώσεως του ανωτ. Νόμ. 5197/1931). Άρθρ. 8.-(Τελική διάταξις).